Συγκεκριμένα, προβλέπει ότι στις ευρωεκλογές του Μαΐου το κόμμα της αξιωματικής αντιπολίτευσης θα συγκεντρώσει ποσοστό 36,79%, που αντιστοιχεί σε 10 έδρες. Πρόκειται για αύξηση 5 εδρών σε σχέση με τις προηγούμενες Ευρωεκλογές.

Νίκη της ΝΔ με διαφορά άνω των 11 ποσοστιαίων μονάδων «βλέπει» για τις ευρωεκλογές στην Ελλάδα το Politico , με βάση την επεξεργασία του συνδυασμού όλων των δημοσκοπήσεων (poll of the polls).

Ο ΣΥΡΙΖΑ, σύμφωνα με τη δημοσκόπηση, αναμένεται να συγκεντρώσει το 25,4% ή 6 έδρες, ενώ την τρίτη θέση αναμένεται να καταβάλλει το Κίνημα Αλλαγής με 7,88% και δύο έδρες στο Ευρωπαϊκό Κοινοβούλιο.

Η Χρυσή Αυγή, με προβλεπόμενο ποσοστό 7,62% αναμένεται να έχει παρουσία με δύο Ευρωβουλευτές. Το ΚΚΕ αναμένεται να συγκεντρώσει ποσοστό 6,94%, και να βγάλει έναν ευρωβουλευτή.

Εκτός Ευρωβουλής εκτιμάται ότι θα μείνουν η Ένωση Κεντρώων με 2,71%, το Ποτάμι με 2,29% και οι ΑΝΕΛ με 1,49%.

Στις ευρωεκλογές του 2014, ο ΣΥΡΙΖΑ είχε κερδίσει έξι έδρες, η ΝΔ πέντε έδρες, η Χρυσή Αυγή 3 έδρες και από δύο έδρες ΠΑΣΟΚ, Ποτάμι και ΚΚΕ, ενώ οι ΑΝΕΛ είχαν εκλέξει μία έδρα.

Με πληροφορίες από Politico